การพัฒนาโรงเรียนดีศรีตำบล

ของโรงเรียนวัดราษฎร์บูรณะ

 โรงเรียนวัดราษฎร์บูรณะได้ดำเนินการพัฒนาโรงเรียนให้ทันต่อการเปลี่ยนแปลงประเทศในยุคปัจจุบัน มีกลยุทธ์ในขับเคลื่อน คือ การบริหารจัดการโรงเรียนทั้งระบบ การฝึกนิสัยนักเรียนผ่านห้าห้องชีวิต การสร้างเครือข่ายการมีส่วนร่วม บ้าน วัด โรงเรียน “บวร” และการอนุรักษ์สิ่งแวดล้อม ซึ่งกำหนดเป็นนโยบาย 4 ด้าน (๗-๗-๗-๗) ดังนี้

๑. ด้านปัจจัย (INPUT) ๗ ประการ

 ๑) มีแผนยุทธศาสตร์ที่ชัดเจน เชื่อมั่นว่าทำได้จริง

 ๒) มีเป้าหมายพัฒนานักเรียนที่ทุกคนเข้าใจถูกต้องตรงกัน

 ๓) มี ความสะอาดทุกแห่งที่เกิดจากจิตสำนึกของนักเรียน

 ๔) มีบริเวณโดยรอบร่มรื่น สวยงามด้วยร่มเงาธรรมชาติ

 ๕) มีบรรยากาศอบอุ่นเหมือนบ้าน สีสันสดใส

 ๖) มีความปลอดภัย ปลอดสารเสพติด

 ๗) เปิดโอกาสให้องค์กรปกครองส่วนท้องถิ่นและผู้นำศาสนา มีส่วนร่วมนิเทศและพัฒนา

๒. ด้านกระบวนการ (PROCESS) ๗ ประการ

 ๑) จัดบรรยากาศห้องสมุดเหมือนบ้าน มีหนังสือ/สื่อใหม่เพียงพอเหมาะสมกับเด็ก

 ๒) ปรับปรุงห้องปฏิบัติการต่าง ๆ ใช้สื่อและจัดการเรียนรู้ทุกห้องอย่างคุ้มค่า

 ๓) ใช้ศูนย์การเรียนรู้งานอาชีพอย่างครบวงจร นักเรียนมีรายได้ระหว่างเรียน

 ๔) ให้บริการศูนย์กีฬา/สนามกีฬาอย่างครบวงจร มีกิจกรรมและการดูแลรักษา

 ๕) มีห้องสุขานักเรียนที่สะอาด เพียงพอ ปลอดภัย ถูกสุขลักษณะ

 ๖) ครูใช้แหล่งเรียนรู้ ใช้ภูมิปัญญาท้องถิ่น ใช้สื่อเทคโนโลยีทันสมัยในการสอน

 ๗) ผู้บริหารเป็นที่ยอมรับในการเป็นนักพัฒนาและผู้นำการเปลี่ยนแปลง

 ๓. กระบวนการฝึกนิสัย ๗ ประการ

 ๑) ฝึกความมีวินัย (สะอาด ระเบียบ ตรงต่อเวลา สุภาพนุ่มนวล)

 ๒) ฝึกความเคารพ (บุคคล วัตถุ เหตุการณ์)

 ๓) ฝึกความอดทน (ทนลำบาก ทนเจ็บไข้ ทนเจ็บใจ ทนเย้ายวน)

 ๔) ฝึกนิสัยผ่านกิจกรรม ๖ มิติ จากการมีส่วนร่วมของ “บวร” (วิชาการ ศีลธรรม สังคม ดำรงชีวิต อาชีพ นันทนาการ)

 ๕) ปลูกฝังจิตสำนึกอนุรักษ์สิ่งแวดล้อม (บวร)

 ๖) สร้างแรงจูงใจให้นักเรียนทำความดีทุกวัน (กาย วาจา ใจ)

 ๗) ผู้บริหารและครูปฏิบัติตนเป็นต้นแบบที่ดี (กาย วาจา ใจ)

๔. ผลลัพธ์ (OUTPUT) ๗ ประการ

 ๑) จำนวนนักเรียนเพิ่มขึ้น (ชื่อเสียงดี)

 ๒) ผลสัมฤทธิ์สูงกว่าเดิม/>ค่าเฉลี่ย สพฐ. (ใฝ่เรียน)

 ๓) อ่านเขียนคิดเลขคล่อง ป.๒/+ภาษา อาเซียน ม.๓ (ใฝ่รู้)

 ๔) มีวินัย มีความเคารพ มีความอดทน (ใฝ่ดี)

 ๕) มีจิตอาสาและมีจิตสำนึกอนุรักษ์สิ่งแวดล้อม (รับผิดชอบส่วนรวม)

 ๖) มีสุขภาพกายและสุขภาพจิตดี (สุขภาพดี)

 ๗) ใช้เทคโนโลยีได้ ๑ ใช้ภาษาอาเซียนได้ ๑ มีงานอาชีพ ๑ (ทันโลก)